b'\n_START_ARTICLE_\nOlov Hartman\n_START_PARAGRAPH_\nCarl Olov Hartman (7. toukokuuta 1906 Tukholma \xe2\x80\x93 28. huhtikuuta 1982 Sigtuna) oli ruotsalainen pappi, virsirunoilija, kirjailija ja Sigtuna-s\xc3\xa4\xc3\xa4ti\xc3\xb6n johtaja.\n_START_SECTION_\nEl\xc3\xa4m\xc3\xa4\n_START_PARAGRAPH_\nHartmanin vanhemmat olivat Pelastusarmeijan upseereja ja h\xc3\xa4nen sisarensa Karin Hartman Stridsropet- lehden toimittaja. H\xc3\xa4net vihittiin papiksi Uppsalassa 1932 ja toimi seurakukuntapappina Uppsalan hiippakunnassa sek\xc3\xa4 vuodesta 1938 V\xc3\xa4xj\xc3\xb6n hiippakunnassa, N\xc3\xa4ssj\xc3\xb6n seurakunnan komministerina. Vuonna 1948 h\xc3\xa4net valittiin Sigtuna-s\xc3\xa4\xc3\xa4ti\xc3\xb6n johtajaksi._NEWLINE_Hartman on kirjoittanut romaaneja, n\xc3\xa4ytelmi\xc3\xa4 sek\xc3\xa4 taidetta ja kirjallisuutta k\xc3\xa4sittelevi\xc3\xa4 artikkeleja. H\xc3\xa4nt\xc3\xa4 pidet\xc3\xa4\xc3\xa4n ruotsalaisen kirkkon\xc3\xa4ytelm\xc3\xa4n kehitt\xc3\xa4j\xc3\xa4n\xc3\xa4. H\xc3\xa4n oli vuoden 1968 virsikomitean asiantuntijaj\xc3\xa4sen ja h\xc3\xa4n on kirjoittanut runsaasti virsi\xc3\xa4. Ruotsin kirkon virsikirjassa on 32 h\xc3\xa4nen kirjoittamaansa virtt\xc3\xa4 ja 12 h\xc3\xa4nen k\xc3\xa4\xc3\xa4nt\xc3\xa4m\xc3\xa4\xc3\xa4ns\xc3\xa4 tai muokkaamaansa virtt\xc3\xa4._NEWLINE_Den svenska psalmboken 1986 -lis\xc3\xa4vihkossa Psalmer i 90 -talet on kolme h\xc3\xa4nen kirjoittamaansa virtt\xc3\xa4._NEWLINE_Suomen evankelis-luterilaisen kirkon suomenkielisess\xc3\xa4 virsikirjassa on kaksi on h\xc3\xa4nen kirjoittamaansa ja yksi h\xc3\xa4nen k\xc3\xa4\xc3\xa4nt\xc3\xa4m\xc3\xa4ns\xc3\xa4 virsi. Suomenruotsalaisessa virsikirjassa on 10 h\xc3\xa4nen kirjoittamaansa virtt\xc3\xa4. Suomenruotsalaisessa virsikirjan lis\xc3\xa4vihkossa \xe2\x80\x9dS\xc3\xa5ng i Guds v\xc3\xa4rld\xe2\x80\x9d (2016) on lis\xc3\xa4ksi kolme h\xc3\xa4nen virtt\xc3\xa4\xc3\xa4n.'